fi fi fi fi sv en fi fi fi fi vo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi jbo fi fi fi fi fi en fi fi fi fi fi fi en fi fi fi fi fi en fi fi fi fi fi fi en fi fi fi fi fi en fi fi fi fi fi fi fi fi fi fi fi fi fi fi fi fi
Yhteistyöalusta verkostojen kohtauspaikkana - TUOVI
Sisäisen turvallisuuden tila Avaa alavalikko Sisäisen turvallisuuden tila
Miten tämä työ on tehty?
Sisäisen turvallisuuden yhteistoimintamalli Avaa alavalikko Sisäisen turvallisuuden yhteistoimintamalli
Turvallisuuden tunne ja strateginen viestintä
Paikallisen ja alueellisen turvallisuustyön uudistamistarpeet
Harvaan asuttujen alueiden turvallisuusosaaminen ja valmius
Ikääntyneiden asumisturvallisuus ja avunsaanti hätätilanteessa
Ammattimaisen ja järjestäytyneen rikollisuuden kasvualustojen vähentäminen ja torjunta
Polarisaatio, konfliktinratkaisu ja häirintä
Toimenpidekortit Avaa alavalikko Toimenpidekortit
Ikääntyneiden asumisen turvallisuuden parantaminen
Alkoholista johtuvien turvallisuushaittojen ennaltaehkäisy
Hyvät käytännöt Avaa alavalikko Hyvät käytännöt
Seminaariaineistot Avaa alavalikko Seminaariaineistot
Valtakunnallinen turvallisuustapahtuma 2022 Porvoo
Valtakunnallinen turvallisuusseminaari 23.-24.1.2020 Hämeenlinna
Turvallisuus 2.0 - valtakunnallinen turvallisuusseminaari 23.-24.1.2019 Kuopio
valtakunnallinen turvallisuusseminaari 24.–25.1.2018 Järvenpää
Valtakunnallinen turvallisuusseminaari 25.-26.1.2017 Turku
Sisäisen turvallisuuden pelit Avaa alavalikko Sisäisen turvallisuuden pelit
Tapahtumakalenteri Avaa alavalikko Tapahtumakalenteri
Julkaisupäivä 27.10.2020 10.51 Blogit
”Viisaus ei asu meissä yksittäisissä ammattilaisissa ja sitä pitäis pystyä joukkoistamaan jotenkin”
Avoimen virtuaalisen alustan ominaisuuksiin kuuluu sen kyky kerätä ympärilleen verkostoja. Alusta tarjoaa toiminnalle tilan – yhteisen leirinuotion, jossa eri organisaatioista tulevat voivat kohdata ja vaihtaa ajatuksia. Parhaimmillaan virtuaalisesta alustasta muodostuu paikka, jossa luodaan uutta ja ratkaistaan moniammatillisessa yhteistyössä viheliäisiä ongelmia.
Alustalla toimiminen tuottaa monenlaisia hyötyjä. Alusta lisää esimerkiksi yhteistä kehittämistä, yhteistä ymmärrystä, mahdollistaa oman työn tekemistä näkyväksi ja uusien yhteistyökumppaneiden löytämistä.
Alustasta saatavien hyötyjen tekijöitä (Vuori-Murto 2020,102)
Se, että on olemassa paikka yhteiselle tekemiselle ei yksinään riitä. Alustan tulee olla houkutteleva aktiivisille toimijoille ja kannustaa yhteiseen toimintaan. Samoin kuin nuotiopaikalla, alustalla tulee olla yhteiset pelisäännöt ja niiden tulee olla riittävän selkeästi kerrottu, jotta yhteistoiminta sujuu parhaalla mahdollisella tavalla. Ehkä kaikkein tärkeimpänä voidaan pitää sitä, että toimiminen avoimessa verkostossa edellyttää osin vanhoista toimintatavoista luopumista ja sen hyväksymistä, että verkostoissa tekeminen on yhteistä ja työtä tehdään yhteisten päämäärien eteen. Verkostomaisessa toiminnassa tulee luottaa siihen, että yhteinen hyvä on enemmän kuin osiensa summa ja se tulee hyödyttämään kaikkia verkostotoimijoita enemmän kuin yksittäinen oman edun tavoittelu. Tällä on yhä suurempi merkitys yhä nopeammin muuttuvassa toimintaympäristössä, jossa nousee esiin toinen toistaan viheliäisempiä ongelmia. Näiden ratkaisemiseen tarvitaan aina laaja-alaista organisaatiorajat ylittävää yhteistyötä.
Mikä tekee alustasta verkostomaisen toiminnan kannalta tärkeän kohtaamispaikan? Osa tekijöistä liittyy virtuaalisuuteen, siihen, että vuorovaikutuksessa voidaan olla ajasta ja paikasta riippumattomasti. Tämä puolestaan mahdollistaa asiantuntijaryhmien koostamisen joustavasti, eikä esimerkiksi kokouspaikalle matkustamiseen tarvitse käyttää aikaa. Viheliäisen ongelman ympärille voidaan koota parhaista asiantuntijoista koostuva tiimi, joka jakaa omaa osaamistaan ja kerryttää itselleen uutta osaamista. Alustan välityksellä tietoa voidaan jakaa, jalostaa ja koostaa uuteen muotoon kuin palapeliä. Jokainen osallistuja tuo mukanaan oman nurkkapalansa. Alustalla työskennellessä samalla jalostuu myös se kokemustieto, kuinka palapeliä käytännössä kannattaa työstää. Alusta toimii myös fyysisenä tiedon tallentamisen paikkana ja sen avulla tärkeä tieto voidaan keskittää kaikkien saataville organisaatioriippumattomasti.
Alustan välityksellä tämä yhteistyö mahdollistuu nopeasti ja joustavasti: arvoa luodaan yhteisesti ja oikeita asioita tehdään yhteisten arvojen mukaisella tavalla. Yhdessä tekemällä voidaan saavuttaa enemmän. Tuovin käyttäjät kuvasivat keväällä 2020 TUOVIsta saatuja hyötyjä siten, että TUOVI on ratkaisu organisaatiorajat ylittävään tiedonhallintaan ja että se mahdollistaa turvallisuustoimijoiden verkostomaista toimintatapaa.
Tuovista saatavat hyödyt (Vuori-Murto 2020, 102)
Alustan voima ei ole tekniikassa, eikä edes niissä materiaaliarkistoissa, jotka se kätkee sisäänsä. Alustan voima on niissä ihmisissä, jotka se kokoaa ympärilleen täydentämään toisiaan ja työskentelemään yhteisten päämäärien ja turvallisemman yhteiskunnan eteen.
Piia Vuori-Murron tietojohtamisen alaan kuuluva pro gradu Lappeenrannan-Lahden teknillisestä yliopistosta. Virtuaalinen alusta yhteistyön paikkana – case TUOVI (2020)
Blogit Harva Järjestöt Kunnat Pelastustoimi Poliisi Viestintä
Tuovi Sisäisen turvallisuuden portaali
PL 26, 00023 Valtioneuvosto
Vaihde 0295 480 171
Kysy tai anna palautetta
Maksimimerkkimäärä 4000. Jäljellä oleva merkkimäärä: 4000
Jos täytät yhteystiedot, voimme olla sinuun tarvittaessa yhteydessä.